മൂന്നാഴ്ച കൂടുതല് ജാഗ്രത മുന്നറിയിപ്പിനിടെ കൊവിഡ് സാഹചര്യം വിലയിരുത്താന് കേന്ദ്രസംഘം ഇന്ന് കേരളത്തില് തിരുവനന്തപുരം: സംസ്ഥാനത്ത് കൊവിഡ് രോഗികളുടെ എണ്ണമുയരുന്ന സാഹചര്യത്തില് അടുത്ത മൂന്നാഴ്ച കൂടുതല് ജാഗ്രത വേണമെന്ന മുന്നറിയിപ്പിനിടെ സംസ്ഥാനത്തെ കൊവിഡ് സാഹചര്യം വിലയിരുത്തുന്നതിന് വേണ്ടി കേന്ദ്രസംഘം ഇന്ന് വൈകീട്ട് കേരളത്തിലെത്തും. വിവിധ ജില്ലകളില് അവര് സന്ദര്ശനം നടത്തും. സംസ്ഥാനത്ത് കൊവിഡ് മൂന്നാം തരംഗ സൂചനയില്ലെന്നാണ് ഇന്നലെ ആരോഗ്യ മന്ത്രി വീണാജോര്ജ് വ്യക്തമാക്കിയത്. രണ്ടാം തരംഗത്തിന്റെ ഭാഗമായി തന്നെ സംസ്ഥാനത്ത് നിലവിലെ രീതിയില് രോഗികളുടെ എണ്ണം കൂടാന് സാധ്യതയുണ്ട്. പരമാവധി കൊവിഡ് കേസുകള് കണ്ടെത്താനാണ് ശ്രമം. ഇതിനായി പരിശോധനകളുടെ എണ്ണം വര്ധിപ്പിക്കുമെന്നും മന്ത്രി അറിയിച്ചിരുന്നു. അതേ സമയം സിക്ക വൈറസ് രോഗവും സംസ്ഥാനത്ത് കൂടുകയാണ്. ഇതിനോടകം സംസ്ഥാനത്ത് ആകെ 61 പേര്ക്കാണ് സിക്ക വൈറസ് രോഗം സ്ഥിരീകരിച്ചത്. 7 പേരാണ് നിലവില് രോഗികളായുള്ളത്. ഇവരാരും ഗര്ഭിണികളല്ല. ആശുപത്രിയില് അഡ്മിറ്റുമല്ല. എല്ലാവരുടേയും ആരോഗ്യനില തൃപ്തികരമാണെങ്കിലും മറ്റു ജില്ലകളിലേക്കും രോഗം വ്യാപിക്കുന്നത് ആശങ്കക്കിടയാക്കിയിട്ടുണ്ട്. ഇന്നലെ 5 പേര്ക്ക് കൂടിയാണ് സിക്ക രോഗം സ്ഥിരീകരിച്ചത്. തിരുവനന്തപുരം നെയ്യാറ്റിന്കര സ്വദേശി 53, പേട്ട സ്വദേശിനി 44, നേമം സ്വദേശിനി 27, വെള്ളയമ്ബലം സ്വദേശിനി 32, എറണാകുളത്ത് ജോലി ചെയ്യുന്ന തിരുവനന്തപുരം സ്വദേശിനി 36 എന്നിവര്ക്കാണ് സിക്ക വൈറസ് രോഗം സ്ഥിരീകരിച്ചത്. പബ്ലിക് ഹെല്ത്ത് ലാബ്, തിരുവനന്തപുരം മെഡിക്കല് കോളേജ് വൈറോളജി ലാബ്, എന്.ഐ.വി. ആലപ്പുഴ എന്നിവിടങ്ങളില് നടത്തിയ പരിശോധനയിലാണ് സിക്ക വൈറസ് സ്ഥിരീകരിച്ചത്. ഓണക്കാലം വളരെ പ്രധാനമാണ്. കൂടുതല് ജാഗ്രത പുലര്ത്തണം. ചടങ്ങുകള് പറ്റുമെങ്കില് ഒഴിവാക്കുക. പങ്കെടുക്കുന്ന ആളുകളുടെ എണ്ണം കുറയ്ക്കുക. കോണ്ടാക്ട് ട്രേസിങ് ശക്തിപ്പെടുത്തുന്നതിനും തീരുമാനിച്ചിട്ടുണ്ട്.